
Referat fra styremøte i Kulturalliansen 26. april 2021



Tidspunkt:	Mandag 26. mars, kl 09:00-11:00
Sted:		Digitalt
Til stede:  	Kjærsti Gangsø, Karl Ole Midtbø, Kai Roger Vatne, Joachim Svendsrød, Siri 
Relling, Birgitte Brekke, Marianne Bremnes, Marianne Ween
Referent:	Kaja Langø Aasmoe




Agenda 

Sak 28/2021	Godkjenning av innkalling og saksliste
Sak 29/2021	Godkjenning av protokoll fra møtet 12. mars
Sak 30/2021	Oppsummering av årsmøtet
Sak 31/2021	Fordeling av oppgaver og valg av nestleder
Sak 32/2021	Kartlegging av kulturlokaler - status
Sak 33/2021	Dato for styremøter




Saksframlegg

Sak 28/2021	Godkjenning av innkalling og saksliste
Ingen merknad til innkalling eller saksliste.

Vedtak: Innkalling og saksliste godkjennes


Sak 29/2021	Godkjenning av protokoll fra møtet 12. mars
Forslag til protokoll var utsendt og lagt i Google Disk før møtet.

Vedtak: Protokoll fra møtet 12.03.21 godkjennes.


Sak 30/2021	Oppsummering av årsmøtet
Styret diskuterte og oppsummerte årsmøtet som fant sted 14. april. 

Vedtak: Styret var tilfreds med gjennomføringen, og syntes det var et fint møte. Oppsummeringen tas til orientering.
Sak 31/2021	Fordeling av oppgaver og valg av nestleder
I følge vedtektene velger styret nestleder selv, og Kjærsti foreslo Karl Ole. Styret tok også en diskusjon rundt hvem i styret som skal ha ansvar for visse oppgaver, som en kontaktperson og sparrepartner for Marianne.

Vedtak: 
· Karl Ole velges som nestleder
· Styrets ansvarsområder i samarbeid med Marianne:
· Økonomi: Kai Roger
· Personal/drift: Kjærsti
· Kartlegging av kulturlokaler: Joachim
· Lokale kulturråd: Karl Ole
· Generelt bidrar alle i styret der de kan, også når det gjelder øvrige oppgaver (tippemidler, rekruttering av medlemmer, årskonferanse, finansiering, kommunikasjon mm.) 
· Styret legger en plan for når og hvordan saker skal behandles på neste styremøte (årshjulet)


Sak 32/2021	Kartlegging av kulturlokaler - status
Kaja ga en kort statusoppdatering på hvordan arbeidet ligger an. Det er et taktskifte over til rekruttering av enkeltpersoner til å kartlegge, som igjen går noe tregt grunnet pandemien. Kaja jobber med opplæring av både Marianne og Joachim når det gjelder databasen og håndteringen av det praktiske med prosjektet. Kai Roger fortalte om samarbeid med fylkeskommuner når det gjelder Huset i bygda.

Vedtak: Marianne er klar til å intensivere arbeidet med kartleggingen, og vil utforske muligheten til samarbeid med fylkeskommuner. Saken tas opp på neste styremøte.


Sak 33/2021	Dato for styremøter
Vedtak:
· Torsdag 3. juni kl 11:00-15:00 (fysisk, med avslutningslunsj)
· Fredag 27. august kl 10:00-12:00 (digitalt)
· 29.-30. september (styreseminar utenombys)
· Torsdag 4. november (årskonferanse)
· Datoer for øvrige styremøter bestemmes neste styremøte


Eventuelt
Birgitte og Joachim roses for sin innsats under høringa i familie- og kulturkomiteen vdr. barne- og ungdomsmeldinga. Styret enes om at det er viktig hvordan Kulturalliansen binder det frivillige kulturlivets innspill sammen.

